शिव थानाधिकारी मानाराम गर्ग ने बताया कि घटना की सूचना पर पुलिस मौके पर पहुंची थी। जिसके बाद मृतक के शव को कब्जे में लेकर शिव अस्पताल की मोर्चरी में रखवाया गया था। वहीं मृतक के परिजनों को सूचित भी किया गया था। सूचना पर परिजन शिव अस्पताल पहुंचे और शिव अस्पताल से पोस्टमार्टम ना करवाने की बात कही। इस पर पुलिस ने राजकीय अस्पताल बाड़मेर के चिकित्सकों द्वारा मेडिकल बोर्ड से पोस्टमार्टम करवाकर शव परिजनों को सुपुर्द कर दिया। वहीं पुलिस ने परिजनों की रिपोर्ट के आधार पर पूछताछ शुरू की है और मामले की जांच में जुट गई है।